b'\n_START_ARTICLE_\nHarry Potter\n_START_PARAGRAPH_\nHarry Potter je fantazijska pripoved v sedmih knjigah pisateljice J. K. Rowling. Prva knjiga je bila izdana leta 1997, zadnja pa leta 2007. Po seriji je produkcijska hi\xc5\xa1a Warner Bros posnela tudi filme, Harry Potter in Svetinje smrti je razdeljen na dva dela. _NEWLINE_Knjige o Harryju Potterju so do\xc5\xbeivele velikanski uspeh, po svetu je bilo prodanih ve\xc4\x8d kot 800 milijonov knjig. V Sloveniji je pri zalo\xc5\xbebi EPTA iz\xc5\xa1lo prvih pet knjig, pri Mladinski knjigi, ki je od leta 2007 novi slovenski zalo\xc5\xbenik Harryja Potterja, pa ponatisi prevodov prvih petih knjig in prevoda \xc5\xa1este ter sedme.'